钦定古今图书集成/明伦汇编/官常典/第667卷 > 王瀹
## 钦定古今图书集成/明伦汇编/官常典/第667卷 > 王瀹

按《明外史王铣传》：“铣子瀹，永乐四年进士，改庶吉士。
仁宗即位，迁左春坊左司直郎。时封建亲王，瀹为郑
靖王左长史。靖王当祀不斋，瀹谏，王不悦。宣德四年，
王就国，累月不朔，瀹谏，又不听。拟荀卿《成相篇》，撰十
二章以献，语激切，由是与王不合。帝闻之，贻书让王，
王终不听。召还，改行在户部郎中。英宗即位，拜户部”
右侍郎，巡抚浙江。未几，有母丧，诏起复。莅事五年，多惠政。父老感而叹曰：“真先大夫布政子也！”会入觐，留
摄部事。寻以老乞归，卒。